) ħ j Ix-xbihat qaddisa li jżejjnu kemm il-knejjes kif ukoll it-toroq u l-pjazzez tagħna fi żmien il- festi huma element ewlieni tal- espressjoni reliġjuża fil-gżejjer Maltin. Dan l-element għandu għeruq antiki fl-istorja tal-Knisja. Fil-fatt kien il-Konċilju ta' Nicaea, li sar fis-sena 787, li ddikjara li tista' tingħata venerazzjoni lill-qaddisin permezz tal-użu ta' xbihat qaddisa'. Ikun għalhekk tajjeb jekk dawn ix-xbihat li nagħtuhom tant prominenza fi żmien il-festi ma narawhomx biss bħala xi ornament jew opra ta' arti iżda nfittxu li nitgħallmu dwar dawk li huma jirrapreżentaw. Dan l-artiklu jagħmel riferenza għax-xbihat ta' Sant' Anna u San Ġwakkin li jinsabu fil-knisja u fl-armar ta' barra tal-festa tal-Assunta fil-Mosta sabiex jiżvolġi f'deskrizzjoni tal-ħajjiet ta' dawn iż-żewġ qaddisin li ghandhom rabta daqstant mill-qrib mal-Madonna. Il-qaddisin min huma: Sa mill-qedem il-Knisja tat venerazzjoni lil dawk kollha li wara mewthom kienu meqjusa bħala li għexu ħajja qaddisa. Il-qdusija tintlaħaq billi wieħed ifittex li jingħata għall-glorja t'Alla u għas-servizz tal-proxxmu f'dak kollu li jagħmel. Sabiex wieħed jagħmel dan irid ifittex li jwettaq ir-rieda tal-Missier fuq il-passi ta' Sidna Ġesu Kristu'. Il-Konċilju Vatikan II jinkoraġġixxi l-Insara sabiex iħarsu lejn il-ħajjiet tal-qaddisin bħala eżempji ta' rilevanza għal ħajjithom stess. Barra minn hekk dan il-Konċilju jgħallimna li l-komunjoni max-xirka tal-qaddisin imdawwla bil-Verita' tal- fidi, mhux talli ma ddgħajjifx, iżda ssaħħaħ il-qima li nagħtu lil Alla'. Minn dan kollu toħroġ biċ-ċar il-ħtieġa li n-Nisrani għandu jkollu għarfien dwar il-ħajjiet tal-qaddisin li huwa jagħtihom venerazzjoni. L-ikonografija ta' Sant'Anna u San Ġwakkin marbuta mal- knisja u l-festa fil-Mosta Fl-armar ta' barra tal-festa tal-Assunta li ssir ġewwa l-Mosta nsibu li l-armar ta' taħt iz-zuntier tar-Rotunda jikkonsisti f'erba' statwi u ż-żewġ pilandri l-kbar. L-istatwi ta' Sant'Anna (7 u San Ġwakkin jintramaw fil-parti ċentrali filwaqt li l-istatwi ej ta' San Gabriel u San Mikiel jintramaw fit-truf. Dawn l-erba' statwi ġew maħduma fil-kartapesta mill-magħruf statwarju Karlu Darmanin (1825-1909) lejn il-bidu tas-seklu għoxrin'. Fl-2010 il-Grupp Armar Marija Assunta bl-għajnuna tas-Sur Il-festa tal-Assunta fil-Mosta: n għat-tagħlim (i) JA (Hons ) Geograplu 4:29 Martin Gatt wettaq xogħol ta' restawr fuq - l-istatwi ta' Sant' Anna u San Ġwakkin. Ta' min isemmi li l-proċess tar-restawr kixef kuluri oriġinali li dawn l-istatwi kellhom; għaldaqstant ġie deċiż li dawn jerġgħu jinżebgħu il- F kif kienu jidhru 'l fuq 771. minn mitt sena ilu. F'dawn iż-żewġ statwi San: Ġwakkin hu rappreżentat skont it- tradizzjoni bħala raġel xiħ, filwaqt li Sant'Anna — qiegħda bħal donnu miexja b'idejha ma' spallejn iċ-ċkejkna Marija li tinsab pass quddiemha. F'din l-istatwa Sant Anna qiegħda turi karta lil Marija, li fuqha hemm 7 miktub 'Il-Mulej mill- ġuf sejjaħli, sa minn 7 ġuf ommi Hu semma ismi' (Is-49, Hawn ta' min isemmi li l-wiċċ tal-istatwa ta' San Ġwakkin jingħad ) li kien immudellat fuq 7 dak ta' Karlu Darmanin Meta tidħol ġewwa r-Rotunda għandek Anna u San Ġwakkin fl-inkwatru prinċipali tal-kappellun Madonna. taċ-Ċintura, li jiġi l-ewwel wieħed — fuq in-naħa tax-xellug —— L-istatwa ta Sant' Anna mal- tal- Madonna maħduma minn Karlu Darmanin, qabelir-restawr tal- 2010 (Ritratt: Mark Micallef) int u dieħel mill-bieb 7 tan-nofs. Din il-pittura 7 ferm sabiħa ta' Stefano 7 Erardi, li hu l-istess 1 artistli pitter l-inkwatru 7 titulari tal-Assunta, , saret għall-knisja 7 l-qadima tal-Mosta jidhru li kellhom għal qalbhom din il-pittura għax wara li tlestiet ir-Rotunda din ġiet imkabbra sabiex tkun tista' tieħu postha fit- tempju l-ġdid'. F'din il-pittura naraw lill-Bambin Ġest li jinsab wieqaf fuq ħoġor il-Madonna, iħares bi ħlewwa fuq in-naħa tal- lemin tiegħu fejn hemm Sant' Anna u San Ġwakkin li wkoll qed iħarsu b'devozzjoni lejh. Din il-pittura tinkludi wkoll lil San Ġużepp fuq in-naħa tax-xellug tal-Madonna u lil San Nikola ta' Tolentino, Santu Wistin u ommu Santa Monika u Santa Katerina ta' Lixandra fil-parti t'isfel tal-kwadru Ikoll iħarsu b'qima lejn din il-viżjoni tal-għaġeb'. Wieħed irid ukoll jgħid li fil-Mosta t-triq li tgħaqqad Triq Sant'Antnin (ftit l-isfel mill-kappella ta' Sant'Anton) ma' Triq il-Kbira (fil-wesgħa ta' quddiem il-Lord Nelson Restaurant) hi msemmija għal Sant' Anna. Tagħrif dwar Sant'Anna u San Ġwakkin L-Evanġelji kanoniċi ma jagħtuna l-ebda ħjiel dwar min kienu l-ġenituri tal-Verġni Marija. Madanakollu jinstabu riferimenti għalihom f'żewġ kotba apokrifi' li huma magħrufa bħala l-evanġelju tal-Psewdo-Mattew u l-protoevanġelju ta' Ġakbu'. Dan tal-aħħar jidher li hu l-eqdem sors li għandna għax ġie miktub għal madwar is-sena 150 '. L-istorja li jirrakkonta l-protoevanġelju ta' Ġakbu tgħidilna li Anna u Ġwakkin kienu koppja twajba mdaħħla fiż-żmjen li għal ħafna snin ma setax ikollhom tfal. Jum minnhom Ġwakkin mar biex joffri sagrifiċċju fit-tempju, madanakollu wieħed mill-qassisin m'aċċettax is-sagrifiċċju tiegħu minħabba li n-nuqqas ta' tfal kien meqjus bħala sinjal ta' stmerrija mingħand Alla. Ġwakkin sewwed qalbu ħafna u baqa' sejjer fid-deżert fejn qatta' erbgħin jum ta' sawm u talb lil Alla fis- solitudni''. Meta Anna saret taf ir-raġuni għalfejn ir-raġel tagħha ma ġiex lura d-dar hi ukoll talbet bi ħrara 'l Alla u wegħditu li jekk jagħtiha tarbija hi tiddedikahielu. It-talb ta' din il-koppja ġie mismugħ, għalhekk anġlu deher kemm lil Ġwakkin kif ukoll lil martu Anna sabiex jgħidulhom li l-Mulej kien sama' talbhom'. Din l-istorja għandha ċertu paralelliżmu ma' dik li tinsab fl-ewwel ktieb tas-Slaten fit-Testament l-Antik fejn insibu lil Anna, omm Samwel, li tiddedika lil dan binha li hi kellha fi xjuħitha lil Alla'5. Anna u Ġwakkin semmew it-tarbija li twilditilhom Miriam (Marija) u meta din kellha tliet snin, ħaduha t-tempju sabiex jippreżentawha lil Alla skont il-wegħda li kienet għamlet Anna. Minn hawn 'il quddiem l-istorja mhix ċara u diversi spekulazzjonijiet nibtu maż-żminijiet. Fosthom insibu li wara l-preżentazzjoni tal-Madonna, Ġwakkin miet u Anna spiċċat biex iżżewġet darbtejn u minn kull żwieġ twieldet tifla oħra. Kitbiet oħrajn stqarrew li l-konċepiment tal-Madonna fil-ġuf ta' Sant'Anna seħħ bil-ħidma tal-Ispirtu s-Santu, mingħajr il-ħtieġa ta' raġel, u li Sant'Anna baqgħet verġni kemm fit- tnissil kif ukoll fit-twelid tal-Madonna''. Fl-1677 il-Knisja ddikjarat dawn il-kitbiet bħala ereżiji u stqarret li l-Madonna ġiet imnissla u mwielda b'mod normali, bl-unika differenza tkun li t-tnissil tagħha kien mirakolużament ħieles mid-dnub oriġinali. Din il-ġrajja li aħna nafuha bħala l-Immakulata Kunċizzjoni, ippermettiet li l-Madonna tkun safja bħall-ibjad fjur sabiex tkun tista' tilqa' ġo ġufha lil Kristu, l-awtur tas- salvazzjoni tagħna. Konklużjoni Ir-raġuni għaliex il-ġenituri ta' Marija huma mogħtija ġieħ mill-Knisja tmur lil hinn mill-istorja rrakkuntata hawn fuq. Kienet x'kienet l-istorja veru tagħhom li hu ċert hu li dawn rabbew lil Marija fil-biża' t'Alla. Permezz tal-formazzjoni li huma tawha, Marija kienet kapaċi terħi idejha f'idejn Alla u b'fidi sħiħa twieġeb għas-sejħa li Hu għamlilha bil-kliem 'Hawn hi l-qaddejja tal-Mulej, ħa jsir minni skont kelmtek''$. Mhux li kien li l-ġenituri tal-lum jimxu huma wkoll fuq l-eżempju ta' Sant'Anna u San Ġwakkinl Nawguralkom il-festa t-tajba. Viva Santa Marija, patruna tal- Mostin kollha. Katekiżmu tal-Knisja Kattolika. - http://wwwwaticanwa/archive/ ENGO015/: P7EHTM 2. — Kostituzzjoni Dogmatika tal-Knisja Lumen Gentium- http://www. vatican.va/archive/i hist councils/ ii vatican council/documents/ vat-ii const 19641121 lumen-gentium en.html L-istatwi li narmaw fil-pjazza għal festa tal-As- sunta' artiklu fil-fuljett Mill-Maħżen tal-Armar, Ħarġa Nru. 3, Grupp Tiżjin Festa Santa Marija, Mosta. Il-kotbaapokrifi m'humiex meqjusa bħala ispirati u allura ma jiffur- mawx parti mill-Bibbja. mazzjoni miġbura fl-10 ta' Lulju 2012. http://www.catholic.org/saints/saint.phpjsaint id-22 — infor- mazzjoni miġbura fl-10 ta' Lulju 2012. http://en.wikipedia.org/wiki/Joachim - informazzjoni miġbura fl-10 ta' Lulju 2012. mazzjoni miġbura fl-10 ta' Lulju 2012. mazzjoni miġbura fl-10 ta' Lulju 2012. mazzjoni miġbura fl-10 ta' Lulju 2012.